PATVIRTINTA

Klaipėdos lopšelio-darželio ,,Nykštukas“

direktoriaus 2017 m. balandžio 27 d.

įsakymu Nr. V1- 20

**KLAIPĖDOS LOPŠELIO-DARŽELIO ,,NYKŠTUKAS“ PAGALBINIO DARBININKO PAREIGYBĖS APRAŠYMAS**

**I SKYRIUS**

**PAGALBINIO DARBININKO PAREIGYBĖ**

1. Pagalbinio darbininko pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Pagalbinio darbininko pareigybės grupė – nekvalifikuoti darbininkai.

3. Pagalbinio darbininko pareigybės lygis – D.

4. Pagalbinio darbininko pareigybės kodas – 933307.

5. Pagalbinis darbininkas yra pavaldus direktoriui, tiesiogiai atskaitingas direktoriaus pavaduotojui.

**II SKYRIUS**

**SPECIALŪS REIKALAVIMAI PAGALBINIAM DARBININKUI**

6. Darbininkas turi atitikti šiuos reikalavimus:

6.1. pagalbinio darbininko pareigybei nekeliami specialūs išsilavinimo ar profesinės kvalifikacijos reikalavimai;

6.2. pagalbinis darbininkas turi būti darbštus, pareigingas, besilaikantis moralinių ir etinių normų.

**III SKYRIUS**

**PAGALBINIO DARBININKO FUNKCIJOS**

7. Pagalbinis darbininkas vykdo šias funkcijas:

7.1 atlieka nesudėtingus statybos remonto darbus;

7.2. talkina įstaigos vidaus patalpų ir lauko teritorijos priežiūros, valymo, tvarkymo darbuose; dalyvauja bendrose bendruomenės narių talkose;

7.3. atlieka įvairius smulkius krovos darbus;

7.4. talkina darbams, kuriuos būtina atlikti pagal esamą situaciją, nenurodytiems šiame pagalbinio darbininko pareigybės aprašyme;

7.5. dirba tik su tvarkingais, nekeliančiais grėsmės sveikatai ir gyvybei darbo įrengimais ir priemonėmis;

7.6. palaiko švarą ir tvarką savo darbo vietoje;

7.7. tausoja lopšelio-darželio nuosavybę, tinkamai eksploatuoja įrengimus, informuoja direktoriaus pavaduotoją apie techniškai netvarkingas darbo priemones, pagal kompetenciją jas remontuoja;

7.8. vykdo kitus direktoriaus, direktoriaus pavaduotojo teisėtai jam pavestus būtinus darbus, susijusius su pagalbinio darbininko funkcijomis, neviršijant nustatyto darbo laiko.

**IV SKYRIUS**

**PAGALBINIO DARBININKO ATSAKOMYBĖ**

8. Darbininkas atsakingas už:

8.1. darbo saugos instrukcijų, priešgaisrinės saugos taisyklių, vidaus ir darbo tvarkos taisyklių laikymąsi;

8.2. nustatyta tvarka sveikatos pasitikrinimą;

8.3. jam patikėto inventoriaus, darbo priemonių išsaugojimą;

8.4. savo veiksmais ar neveiklumu padarytą materialinę žalą;

8.5. kokybišką jam priskirtų funkcijų vykdymą;

8.6. asmens higienos bei sanitarijos taisyklių laikymąsi;

8.7. patikėtų cheminių valymo priemonių saugų naudojimą, laikymą;

8.8. taupų materialinių ir energetinių išteklių naudojimą;

8.9. emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką;

9. Darbininkas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)